
Настоящата обществена поръчка се открива на основание чл. 18, ал. 1, т. 12, при условията на чл. 178 от ЗОП - публично състезание.

[bookmark: _Toc36470624][bookmark: _Toc29574942][bookmark: _Toc14867024][bookmark: _Toc4585296]ПРЕДМЕТ на настоящата обществена поръчка e Строително – ремонтни дейности/Основен ремонт и преустройство на самостоятелен обект в сграда с идентификатор 65231.906.282.3.9, гр. Самоков, в културен център „Самоков- уникално съчетание на традиции, култура и природа“. 



0. ПРАВНО ОСНОВАНИЕ ЗА ОТКРИВАНЕ НА ПРОЦЕДУРАТА:
	Възложител на настоящата поръчка е Представляващият сдружението инж. Ангел Джоргов. Възложителят  взема решение за откриване на процедура за възлагане на обществена поръчка, с което одобрява обявлението за обществена поръчка и документацията за участие в процедурата. 
Процедурата се открива на основание чл. 18, ал. 1, т. 12, при условията на чл. 178 от ЗОП. За нерегламентираните в настоящата документацията за участие условия по провеждането на процедурата, се прилагат разпоредбите на ЗОП и подзаконовите му нормативни актове, както и приложимите национални и международни нормативни актове, съобразно с предмета на поръчката.

1.2. МОТИВИ ЗА ИЗБОР НА ПРОЦЕДУРА ПО ВЪЗЛАГАНЕ НА ПОРЪЧКАТА
Съгласно разпоредбата на чл. 20, ал. 2, т. 1 от ЗОП, публичните възложителите прилагат процедурите по чл. 18, ал. 1, т. 12 или 13 от ЗОП, когато обществените поръчки за строителство имат прогнозна стойност от 300 000 лв. до 10 526 116 лв..
Предвид общата прогнозна стойност на поръчката, безспорно е налице възможност и условия обществената поръчка да бъде възложена по предвидения в чл. 18, ал. 1, т. 12 от ЗОП ред за провеждане на публично състезание. 

2. ОПИСАНИЕ НА ОБЩЕСТВЕНАТА ПОРЪЧКА. ТЕХНИЧЕСКО ЗАДАНИЕ/ТЕХНИЧЕСКИ СПЕЦИФИКАЦИИ:

Подробно описание на обществената поръчка е посочено в техническото задание/техническата спецификация, неразделна част от настоящата документация. 

3. Място на изпълнение на поръчката:
Република България, Област София област, Община Самоков, град Самоков.

Някои от дейностите могат да се извършват в офис на изпълнителя или на друго място, ако това е целесъобразно или се налага от спецификата на изпълнение на съответния вид дейност. 

4. Срок на договора и срок за изпълнение на дейностите по поръчката: 

Договорът се счита за сключен от датата на подписване Договорно споразумение от двете страни и ще остане обвързващ за двете страни до изпълнение от тях на всичките им задължения съгласно документите, съставляващи Договора, освен ако не бъде прекратен по-рано по предвидения в Договора ред. 

Общият срок за изпълнение на дейностите е:  до 180 (сто и осемдесет) календарни дни. 

[bookmark: _Toc36471283]5. Прогнозна стойност на обществената поръчка: 
[bookmark: _GoBack]Общата прогнозна стойност на обществената поръчка е: 315 050,94 (триста и петнадесет хиляди петдесет лева и деветдесет и четири стотинки) лв. без ДДС.

Прогнозната стойност е максималният финансов ресурс, с който възложителят разполага. В случай, че участник предложи цена за изпълнение, която е по- висока от посочената, ще бъде отстранен от участие в процедурата.

Предложените цени трябва да бъдат в лева без ДДС, закръглени до втория знак след десетичната запетая. Да включват всички разходи на Изпълнителя, свързани с изпълнение на предмета на договора. 

6. Източник на финансиране, условия и начини на плащане: 
Поръчката се обявява с осигурено финансиране от бюджета на община Самоков и от бюджета на процедура за предоставяне на БФП №BG06RDNP001-19.607 за подбор на проекти за вътрешнотериториално и транснационално сътрудничество по подмярка 19.3 „Подготовка и изпълнение на дейности за сътрудничество на местни инициативни групи“ от мярка 19 „Водено от общностите местно развитие“ от Програма за развитие на селските райони 2014-2020.
Условията и начина на плащане са уредени в проекта на договор. 
7. Обособени позиции:
Настоящата обществена поръчка не е разделена на обособени позиции, тъй като е икономически неефективно и би затруднило цялостното изпълнение на поръчката. При разделяне на обособени позиции има опасност изпълнението на поръчката прекомерно да се затрудни технически или да се оскъпи, поради необходимостта от сложна координация между отделните изпълнители, и между всеки от тях и Възложителя. Наред с това, евентуално предвиждане на обособени позиции би увеличило и вероятността от забавяне на изпълнението качествено и в срок. Предвид горните съображения и с оглед основната цел на закона за постигане на ефективност се приема, че разделянето на обществената поръчка на обособени позиции не е целесъобразно.

8. Възможност за представяне на варианти в офертите.
Няма възможност за представяне на варианти в офертите.

РАЗДЕЛ II: ИЗИСКВАНИЯ КЪМ УЧАСТНИЦИТЕ В ПРОЦЕДУРАТА
1. Общи изисквания за участие:
1.1. В обявената процедура за възлагане на обществената поръчка може да участва всяко българско или чуждестранно физическо или юридическо лице, както и техни обединения, което отговаря на изискванията, предвидени в Закона за обществените поръчки (ЗОП), Правилника за прилагане на ЗОП и в другите нормативни актове, приложими с оглед предмета на обществената поръчка, както и на изискванията на Възложителя, посочени в настоящата документация.
1.2. Участниците се представляват от своите законни представители или от пълномощници, които са упълномощени изрично за дейностите, които могат да извършват. Тази информация се посочва в Част II, раздел Б от ЕЕДОП - „Информация за представителите на икономическия оператор“.
1.3. Когато участник в процедурата е обединение, Възложителят изисква:
Участниците в обединението да определят партньор, който да представлява обединението, пред Възложителя, за целите на обществената поръчка.
Участниците в обединението да уговорят солидарна отговорност при изпълнение на обществената поръчка.
Възложителят не изисква създаване на юридическо лице, когато участникът, определен за Изпълнител, е обединение на физически или юридически лица, но договорът за обществена поръчка се сключва, след като Изпълнителят представи пред Възложителя заверено копие от удостоверение за данъчна регистрация и регистрация по БУЛСТАТ или еквивалентни документи съгласно законодателството на държавата, в която обединението е установено.
2. Изисквания за участие в процедурата, свързани с личното състояние на участниците и с ограниченията, произтичащи от  чл. 87 от ЗПК. Забрана за участие на свързани лица. 

2.1. В настоящата процедура не може да участва и ще бъде отстранен участник, за когото са налице обстоятелствата по чл. 54, ал. 1 и чл. 55, ал. 1, т. 1 от ЗОП, както следват:
2.1.1. е осъден с влязла в сила присъда за престъпление по чл. 108а, чл. 159а – 159г, чл. 172, чл. 192а, чл. 194 – 217, чл. 219 – 252, чл. 253 – 260, чл. 301 – 307, чл. 321, 321а и чл. 352 – 353е от Наказателния кодекс (чл. 54, ал. 1, т. 1 от ЗОП);
2.1.2. е осъден с влязла в сила присъда за престъпление, аналогично на тези по т. 5.2.1.1, в друга държава членка или трета страна (чл. 54, ал. 1, т. 2 от ЗОП);
2.1.3. има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях към държавата или към общината по седалището на Възложителя и на участника, или аналогични задължения съгласно законодателството на държавата, в която участникът е установен, доказани с влязъл в сила акт на компетентен орган (чл. 54, ал. 1, т.3 от ЗОП);
2.1.4. за когото е установено, че:
а) е представил документ с невярно съдържание, с който се доказва декларираната липса на основания за отстраняване или декларираното изпълнение на критериите за подбор(чл. 54, ал. 1, т. 5, буква „а“ от ЗОП);
б) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор (чл. 54, ал. 1, т. 5, буква „б“ от ЗОП);
2.1.5. е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 – 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която участникът е установен (чл. 54, ал. 1, т. 6 от ЗОП);
2.1.6. е налице конфликт на интереси, който не може да бъде отстранен (чл. 54, ал. 1, т. 7 от ЗОП);
2.1.7. е налице неравнопоставеност в случаите по чл. 44, ал. 5 от ЗОП (чл. 54, ал. 1, т.4 от ЗОП);
2.1.8. е обявен в несъстоятелност или е в производство по несъстоятелност, или е в процедура по ликвидация, или е сключил извънсъдебно споразумение с кредиторите си по смисъла на чл. 740 от Търговския закон, или е преустановил дейността си, а в случай че участникът е чуждестранно лице - се намира в подобно положение, произтичащо от сходна процедура, съгласно законодателството на държавата, в която е установен;  (чл.55, ал.1, т.1 от ЗОП);
2.2. Не могат да участват в процедурата и ще бъдат отстранявани участници, които са свързани лица по смисъла на §2, т.45 от ДР на ЗОП. 
2.3. Участник в процедурата, за когото са налице основания за отстраняване по чл.54, ал.1 и чл.55, ал.1, т.1 от ЗОП, може да докаже, че е предприел мерки, които гарантират неговата надеждност съгласно чл.56 от ЗОП. 
Основанията за отстраняване по чл.54, ал.1 и чл.55, ал.1, т.1 от ЗОП се прилагат до изтичане на сроковете, посочени в чл.57, ал.3 от ЗОП.
Основанията са приложими и по отношение на подизпълнителите и третите лица, когато участникът е декларирал, че ще ползва подизпълнители, респективно когато се позовава на капацитета на трети лица.
2.4. Лице, заемало публична длъжност, което в последната една година от изпълнението на правомощията или задълженията си по служба е участвало в провеждането на процедури за обществени поръчки или в процедури, свързани с предоставяне на средства от фондове, принадлежащи на Европейския съюз или предоставени от Европейския съюз на българската държава, няма право в продължение на една година от освобождаването си от длъжност да участва или да представлява физическо или юридическо лице в такива процедури пред институцията, в която е заемало длъжността, или пред контролирано от нея юридическо лице. Забраната по предходното изречение за участие в процедури за обществени поръчки или в процедури, свързани с предоставяне на средства от фондове, принадлежащи на Европейския съюз или предоставени от Европейския съюз на българската държава, се прилага и за юридическо лице, в което лицето по предходното изречение е станало съдружник, притежава дялове или е управител или член на орган на управление или контрол след освобождаването му от длъжност (чл. 87 от Закона за противодействие на корупцията (ЗПК).

ОБЕДИНЕНИЯ, НЕПЕРСОНИФИЦИРАНИ ДРУЖЕСТВА
При участие на обединения, които не са юридически лица, съответствието с критериите за подбор, свързани с професионална компетентност и опит за изпълнение на поръчката, както и тези за регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт, се доказва от съответните членове на обединението съобразно разпределението на участието им в изпълнението на дейностите, предвидено в договора за създаване на обединението. Възложителят не поставя каквито и да е изисквания относно правната форма под която Обединението ще участва в процедурата за възлагане на поръчката. Когато Участникът е обединение, което не юридическо лице се представя копие от документ за създаване на обединението (учредителния акт, споразумение и/или друг приложим документ), както и следната информация във връзка с конкретната обществена поръчка:
- правата и задълженията на участниците в обединението;
- дейностите, които ще изпълнява всеки член на обединението; 
- уговаряне на солидарна отговорност, когато такава не е предвидена съгласно приложимото законодателство.
Когато участникът е обединение, което не е юридическо лице, следва да бъде определен и посочен партньор/партньори, който/които да представлява/представляват обединението за целите на настоящата обществена поръчка. 
В случай че обединението е регистрирано по БУЛСТАТ, преди датата на подаване на офертата за настоящата обществена поръчка се посочва БУЛСТАТ и/или друга идентифицираща информация в съответствие със законодателството на държавата, в която участникът е установен, както и адрес, включително електронен, за кореспонденция при провеждането на процедурата. В случай, че не е регистрирано при възлагане изпълнението на дейностите, предмет на настоящата обществена поръчка, Изпълнителят следва да извърши данъчна регистрация и регистрация по БУЛСТАТ, или еквивалентна съгласно законодателството на държавата, в която обединението е установено, след уведомяването му за извършеното класиране и преди подписване на Договора за възлагане на настоящата обществена поръчка;

ПОДИЗПЪЛНИТЕЛИ:
Участниците посочват в офертата подизпълнителите и дела от поръчката, който ще им възложат, ако възнамеряват да използват такива. В този случай те трябва да представят доказателство за поетите от подизпълнителите задължения. Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата. Изпълнителите сключват договор за подизпълнение с подизпълнителите, посочени в офертата. Възложителят изисква замяна на подизпълнител, който не отговаря на някое от условията поради промяна в обстоятелствата преди сключване на договора за обществена поръчка. Когато частта от поръчката, която се изпълнява от подизпълнител, може да бъде предадена като отделен обект на изпълнителя или на възложителя, възложителят заплаща възнаграждение за тази част на подизпълнителя. Разплащанията се осъществяват въз основа на искане, отправено от подизпълнителя до Възложителя чрез изпълнителя, който е длъжен да го предостави на възложителя в 15-дневен срок от получаването му. Към искането изпълнителят предоставя становище, от което да е видно дали оспорва плащанията или част от тях като недължими. Възложителят има право да откаже плащане, когато искането за плащане е оспорено, до момента на отстраняване на причината за отказа. Правилата относно директните разплащания с подизпълнители са посочени в настоящата документация за обществената поръчка и в проекта на договор за възлагане на поръчката. Независимо от възможността за използване на подизпълнители отговорността за изпълнение на договора за обществена поръчка е на изпълнителя. След сключване на договора и най-късно преди започване на изпълнението му, изпълнителят уведомява възложителя за името, данните за контакт и представителите на подизпълнителите, посочени в офертата. Изпълнителят уведомява възложителя за всякакви промени в предоставената информация в хода на изпълнението на поръчката. Подизпълнителите нямат право да превъзлагат една или повече от дейностите, които са включени в предмета на договора за подизпълнение. Не е нарушение на забраната доставката на стоки, материали или оборудване, необходими за изпълнението на обществената поръчка, когато такава доставка не включва монтаж, както и сключването на договори за услуги, които не са част от договора за обществената поръчка, съответно от договора за подизпълнение. Замяна или включване на подизпълнител по време на изпълнение на договор за обществена поръчка се допуска при необходимост, ако са изпълнени едновременно следните условия:
•	за новия подизпълнител не са налице основанията за отстраняване в процедурата; 
•	новият подизпълнител отговаря на критериите за подбор по отношение на дела и вида на дейностите, които ще изпълнява
При замяна или включване на подизпълнител, изпълнителят представя на възложителя копие на договора с новия подизпълнител заедно с всички документи, които доказват изпълнението на условията, в срок до три дни от неговото сключване. 
Лице, което участва в обединение или е дало съгласие и фигурира като подизпълнител в офертата на друг участник, не може да представя самостоятелна оферта. В процедура за възлагане на обществена поръчка едно физическо или юридическо лице може да участва само в едно обединение.

			ИЗПОЛЗВАНЕ КАПАЦИТЕТА НА ТРЕТИ ЛИЦА
Участниците могат да използват капацитета на трети лица, независимо от правната връзка между тях, за доказване съответствие с критериите, свързани с икономическото и финансовото състояние, техническите и професионалните способности. 
По отношение на критериите, свързани с професионална компетентност и опит за изпълнение на поръчката, участниците могат да използват капацитета на трети лица само ако тези лица ще участват в изпълнението на частта от поръчката, за която е необходим този капацитет.
Когато участникът използва капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения. 
Третите лица трябва да отговарят на съответните критерии за подбор, за доказването на които участникът ще използва техния капацитет и за тях да не са налице основанията за отстраняване от процедурата. 
Възложителят изисква от участника да замени посоченото от него трето лице, ако то не отговаря на някое от условията, поради промяна в обстоятелства преди сключване на договора за обществена поръчка.
Когато участник в процедурата е обединение от физически и/или юридически лица, той може да докаже изпълнението на критериите за подбор с капацитета на трети лица при спазване на гореизброените условия.
Възложителят поставя изискване за солидарна отговорност за изпълнението на поръчката от участника и третото лице, чийто капацитет се използва за доказване на съответствие с критериите, свързани с икономическото и финансовото състояние.

3. КРИТЕРИИ ЗА ПОДБОР
Участниците трябва да отговарят на критериите за подбор, както следват:

Не са поставени изисквания за икономическо и финансово състояние. 

3.2. ТЕХНИЧЕСКИ И ПРОФЕСИОНАЛНИ СПОСОБНОСТИ И ДОКАЗАТЕЛСТВА:
3.2.1. Всеки участник трябва да има опит за изпълнение на поръчката - за последните 5 години, считано от датата на подаване на офертата, да е изпълнил дейности с предмет, идентичен или сходен с този на поръчката.
Под «дейности с предмет, идентичен или сходен с този на  поръчката» да се разбира:
Строителство или ремонт или реконструкция на сгради. 
ДОКАЗВАНЕ: При подаване на офертата участникът декларира съответствие с поставеното изискване чрез попълване на Част IV, раздел В „Технически и професионални способности“, поле „извършени строителни дейности от конкретния вид“ от ЕЕДОП като предостави и информация за стойността, датата, на която е приключило изпълнението, мястото и вида на строителството.
 Документи за доказване (представят се само при условията на чл. 67, ал. 5 и 112, ал. 1,т. 2 от ЗОП) - Списък на строителството, идентично или сходно с предмета на поръчката, изпълнено през последните 5 години, считано от датата на подаване на офертите с приложени към него копия на удостоверения за добро изпълнение на посоченото строителство, които да съдържат стойността, датата, на която е приключило изпълнението, мястото, вида и обема, както и дали е изпълнено в съответствие с нормативните изисквания.

3.2.2. Участникът трябва да прилага:
· система за управление на качеството, съответстваща на стандарт ЕN ISO 9001 или еквивалент, с обхват приложим към предмета на поръчката;
· система за управление по околна среда, съответстваща на стандарт EN ISO 14001 или еквивалент, с обхват приложим към предмета на поръчката;

ДОКАЗВАНЕ: Участникът декларира в Единния европейски документ за обществени поръчки  (ЕЕДОП) част IV, буква В информация относно наличие на сертификат ЕN ISO 9001 и EN ISO 14001, като посочва издател, номер, срок на валидност и обхват.

Документи за доказване на изискването:
Доказателства за изпълнение на изискванията – Копие на сертификати издадени от акредитирани лица по съответната серия европейски стандарти от Изпълнителна агенция "Българска служба за акредитация" или от друг национален орган по акредитация, който е страна по Многостранното споразумение за взаимно признаване на Европейската организация за акредитация, за съответната област или да отговарят на изискванията за признаване съгласно чл. 5а, ал.2 от Закона за националната акредитация на  органи за оценяване на съответствието. 
Възложителят ще приеме еквивалентни сертификати, издадени от органи, установени в други държави членки, както и други доказателства за еквивалентни мерки за осигуряване на качеството или опазването на околната среда, когато участникът не е имал достъп до такива сертификати или е нямал възможност да ги получи в съответните срокове по независещи от него причини. В последния случай участникът трябва да е в състояние да докаже, че предлаганите мерки са еквивалентни на изискваните.

3.3. При подаване на офертата обстоятелството се декларира в съответната част от ЕЕДОП, Част IV: Критерии за подбор, раздел В. Технически и професионални способности.

3.4. Участникът трябва да разполага с персонал и/или с ръководен състав с определена професионална компетентност за изпълнението на поръчката, които ще изпълняват СМР, както следва: 
Екип за изпълнение на СМР: 
1).Технически ръководител (1бр.) 
Образование и квалификация: висше образование с квалификация „строителен инженер“, „инженер“ или „архитект“ или лице със средно образование с четиригодишен курс на обучение и придобита професионална квалификация в областите „Архитектура и строителство“ и „Техника“ или еквивалентно, а за чуждестранните лица - еквивалентно образование и квалификация, когато са придобити в чужбина. Специфичен професионален опит: опит, свързан с извършване на дейност/и като „Технически ръководител“ на минимум 1 (един) изпълнен обект за изпълнение на строително-монтажни работи на обществени и/или административни и/или жилищни сгради. 
2).Експерт по контрол на качеството (1 бр.) Образование и квалификация: наличие на валидно удостоверение/сертификат за завършено обучение в областта на контрола върху качеството на изпълнение в строителството и контрола на съответствието на строителните продукти със съществените изисквания по безопасност или еквивалентно; 3).Експерт „Здравословни и безопасни условия на труд“ (1 бр.) Образование и квалификация: наличие на валидно удостоверение/сертификат за длъжностно лице по безопасност и здраве в строителството, съгласно Наредба № РД-07-2 от 16.12.2009 г. за условията и реда за провеждането на периодично обучение и инструктаж на работниците и служителите по правилата за осигуряване на здравословни и безопасни условия на труд или еквивалентно; 
Забележка 1: Участникът трябва да предложи различни лица за всяка една длъжност от Екипа за изпълнение на СМР. Уточнение: При използването на експерти - чуждестранни лица, доказването на съответствие с поставените изисквания за образователно – квалификационна степен се удостоверява и с посочване на еквивалентни на изброените по-горе специалности. 
ДОКАЗВАНЕ: При подаване на офертата участникът декларира съответствие с поставеното изискване като попълва в Част IV, раздел В „Технически и професионални способности“, поле „за поръчки за строителство: технически лица или органи, които ще извършат строителството“ и поле „Образователна и професионална квалификация” от ЕЕДОП, информация за лицата от екипа, които ще изпълняват поръчката в това число: -Специалист/експерт (две имена и позиция (длъжност), която ще заема лицето при изпълнение на обществената поръчка) -Образование (специалност, професионална квалификация, година на дипломиране, № на диплома, учебно заведение) - в приложимите случаи. -Специфичен опит (участие в изпълнени дейности по изпълнено строителство).
Документи за доказване (представят се само при условията на чл. 67, ал. 5 и 112, ал. 1, т. 2 от ЗОП) - Списък на персонала, който ще изпълнява поръчката и на членовете ръководния състав, които ще отговарят за изпълнението, както и документи, които доказват професионалната компетентност на лицата.

4. Годност (правоспособност) за упражняване на професионална дейност: 
Участникът трябва да е вписан в Централния професионален регистър на строителя, за изпълнение на строежи, както следва: 
- Първа група, трета категория или еквивалент 
съгласно Правилника за реда за вписване и водене на Централния професионален регистър на строителя (ЦПРС). Когато участник е чуждестранно лице, същото трябва да има право (съгласно националното му законодателство) да изпълни предмета на поръчката. 
ДОКАЗВАНЕ: При подаване на офертата участникът декларира съответствие с изискването като посочва в поле ,,вписване в съответен професионален регистър” на Част IV, раздел А „Годност“ от ЕЕДОП групата и категорията на строителните обекти, за които е вписан в ЦПРС, както и номера на Удостоверението за вписване и дата на валидност, а за чуждестранни лица аналогична информация за съответен еквивалентен документ удостоверяващ правото на съответното лице (съгласно националното му законодателство) да изпълни предмета на поръчката. 
Документи за доказване (представят се само при условията на чл. 67, ал. 5 и 112, ал. 1,т. 2 от ЗОП) - копие на валидно удостоверение за вписване в ЦПРС или еквивалентен документ за чуждестранните участници, удостоверяващ правото на съответното лице (съгласно националното му законодателство) да изпълни предмета на поръчката. Ако определеният изпълнител е чуждестранен участник, при условията на чл. 112, ал. 1, т. 2 от ЗОП, преди сключване на договора, той трябва да представи документ, с който да докаже, че има право да изпълнява възлаганата дейност в Република България, включително че е извършил съответната регистрация съгласно Закона за камарата на строителите, във връзка с разпоредбата на чл. 112, ал. 1, т. 4 от ЗОП.

5. В хипотезата на чл. 67, ал. 5 от ЗОП възложителят може да изиска от участниците по всяко време след отваряне на офертите да представят всички или част от документите, чрез които се доказва информацията, посочена в ЕЕДОП.
При сключване на договора участникът, избран за изпълнител, следва да представи Декларация за съоръженията и техническото оборудване, които ще бъдат използвани за изпълнение на поръчката, съобразно декларираните в ЕЕДОП обстоятелства.


РАЗДЕЛ III: КРИТЕРИЙ ЗА ВЪЗЛАГАНЕ НА ОБЩЕСТВЕНАТА ПОРЪЧКА. МЕТОДИКА ЗА ОПРЕДЕЛЯНЕ НА КОМПЛЕКСНАТА ОЦЕНКА НА ОФЕРТАТА

Съгласно приложен файл. 

	РАЗДЕЛ IV: СЪДЪРЖАНИЕ НА ОФЕРТИТЕ. УКАЗАНИЯ И ИЗИСКВАНИЯ ЗА ПРЕДСТАВЯНЕТО ИМ


Обменът на документи и съобщения между възложители, участници и изпълнители на обществени поръчки се осъществява чрез Централизираната електронна платформа.
Документи, свързани с участие в настоящата обществена поръчка, се подават чрез платформата съобразно правилата за нейното използване (https://app.eop.bg/today).

1. Съдържание на офертите и изисквания:
1.1. Участниците задължително попълват и подават ЕЕДОП, като той трябва да бъде цифрово подписан и приложен към пакета документи за участие в процедурата. След попълване на ЕЕДОП трябва да бъде подписан с квалифициран електронен подпис на лицето/лицата по чл. 40 от ППЗОП.
Участникът декларира липсата на основанията за отстраняване чрез представяне на единен европейски документ за обществени поръчки (ЕЕДОП).
Когато участникът е посочил, че ще използва капацитета на трети лица за доказване на съответствието с критериите за подбор или че ще използва подизпълнители, за всяко от тези лица се представя отделен ЕЕДОП.
Когато участникът е обединение, което не е юридическо лице се представя ЕЕДОП за всеки от участниците в обединението. При необходимост от деклариране на обстоятелства, относими към обединението, ЕЕДОП се подава и за обединението.
Когато документи, свързани с участие в обществени поръчки, се подават от лице, което представлява участника по пълномощие, в ЕЕДОП се посочва информация относно обхвата на представителната власт на упълномощеното лице.
1.2. Документи за доказване на предприетите мерки за надеждност, когато е приложимо.
1.3. Документ за създаване на обединение (учредителния акт, споразумение и/или друг приложим документ) /когато е приложимо/. Документът следва да е съобразен с изискванията на Раздел II, т. 1.3 от документацията.
1.4. „Техническо предложение“, в съответствие с техническата спецификация и изискванията на възложителя, съгласно Образец.
Същото следва да се изготви в съответствие с техническата документация и изискванията на възложителя, по образец, при съблюдаване на изискванията на Техническото задание/Техническите спецификации, изискванията към офертата и условията за изпълнение на поръчката и методиката за оценка на предложенията. 
1.5. „Ценово  предложение“ - Образец.  
1.6. С подаването на оферта се счита, че участникът се съгласява с всички условия на Възложителя, в т.ч. с определения срок на валидност на офертите и с проекта на договор.
*Забележка: При подготовка на своите оферти и попълване на ЕЕДОП участниците следва да се придържат към изискванията, поставени в ЗОП, ППЗОП, Документацията за участие, обявлението за обществената поръчка, а при необходимост могат да следват инструкциите за попълване на стандартния образец, приети от Европейската комисия и Регламент за изпълнение (ЕС) 2016/7 на Комисията от 5 януари 2016 година за установяване на стандартния образец за единния европейски документ за обществени поръчки, достъпни на електронен адрес: http://eur-lex.europa.eu/legal-content/BG/TXT/?uri=CELEX%3A32016R0007 
2.	Подаване на офертите
2.1.	Обменът на документи и съобщения между възложителя и участници и изпълнители на обществени поръчки се осъществява чрез централизираната платформа. 
2.2.	Платформата съхранява в криптиран вид до тяхното отваряне заявленията за участие и офертите, както и съдържащите се в тях ценови предложения.
2.3.	Документите по т. 2.2 се криптират с уникален ключ, генериран в интернет браузър на потребителя.
2.4.	Генерираният ключ се съхранява единствено от всеки участник, който следва да декриптира с него документите в платформата, в периода от:
2.4.1. изтичането на срока за получаване на оферти до обявените дата и час за тяхното отваряне;
2.4.2. получаването на съобщението за отваряне на ценовите предложения до обявените дата и час за тяхното отваряне (за участниците, допуснати до етап отваряне на ценови предложения).
2.5.	Участници, които не са декриптирали документите по т. 2.2 в срока по т. 2.4.   се отстраняват от участие на основание чл. 107, т. 5 от ЗОП.
3.	Разглеждане и оценка на офертите
3.1.	Получените оферти се отварят в ЦАИС в посочения в Обявлението за обществена поръчка час и дата. При промяна в датата и часа на отваряне на офертите участниците се уведомяват чрез съобщение на платформата, съгласно чл. 53 от ППЗОП.
3.2.	След декриптирането на получените чрез платформата оферти от председателя на комисията, в публичната преписка на поръчката автоматично се визуализират наименованията, съответно имената, на участниците, включително участниците в обединението, когато е приложимо, както и информация за датата и часа на подаването.
3.3.	Най-малко 24 часа преди датата на отваряне на ценовите предложения участниците се уведомяват за датата и часа на отварянето чрез автоматично генерирани съобщения в платформата. В този срок комисията изпраща на участниците резултатите от оценяването на техническите показатели чрез платформата. Ценовите предложения автоматично се визуализират в публичната преписка на поръчката след декриптиране от председателя на комисията. 
[bookmark: _Hlk57362489]РАЗДЕЛ V: УКАЗАНИЯ ЗА ПОДГОТОВКА НА ОФЕРТАТА 
· Офертата се изготвя на български език. Документи, издадени на друг език, задължително се съпровождат от превод на български език, заверен от участника. 
· Всички документи следва да са валидни към датата на тяхното представяне. 
· Всяка оферта следва да бъде подадена съобразно приложените образци (чрез попълване на определените за това места), като общият документ остане непроменен. Не се приемат каквито и да е промени, направени чрез отстраняване на детайли и/или вписване на други; вписвания между редовете, изтривания или корекции на образците. Ако са извършени такива несъгласувани промени в Образците на документи, офертата става невалидна. 
· При изготвяне на офертата всеки участник трябва да се придържа точно към обявените от Възложителя условия. 
· До изтичане срока за получаване на офертите, всеки участник в процедурата може да промени, допълни или оттегли офертата си. 
· Всеки участник има право да представи само една оферта. Варианти не се допускат. 
· Лице, което участва в обединение или е дало съгласие да бъде подизпълнител на друг участник, не може да подава самостоятелно заявление за участие или оферта. 
· В процедура за възлагане на обществена поръчка едно физическо или юридическо лице може да участва само в едно обединение. 
· Свързани лица не могат да бъдат самостоятелни участници в една и съща процедура. 
· Когато участникът, определен за изпълнител, е неперсонифицирано обединение на физически и/или юридически лица, Възложителят не поставя изискване за регистрация на обединението като юридическо лице. Представя се заверено копие от Удостоверение за данъчна регистрация и регистрация по БУЛСТАТ или еквивалентни документи съгласно законодателството на държавата, в която обединението е установено. 
· Участникът следва да декларира, че офертата му е изготвена при спазване на задълженията, свързани с данъци и осигуровки, опазване на околната среда, закрила на заетостта и условията на труд, които са в сила в страната или в държавата, където трябва да се извърши строителството или да се предоставят услугите, и които са приложими към строителството или към предоставяните услуги. Органи, от които може да се получи необходимата информация са: 
1) Относно задължения, свързани с данъците и осигуровките – Национална агенция по приходите (НАП), тел.: 0700 18700; интернет адрес– www.nap.bg; Министерство на Финансите (МФ) - http://www.minfin.bg/ в рубриката „Данъчна политика“; 
2) Относно задължения, свързани с опазване на околната среда - Министерство на Околната среда и водите (МОСВ) София, бул. „Княгиня Мария Луиза” №22; Информационен център на МОСВ, 1000 София, ул. "У. Гладстон" № 67 Телефон: 02/ 940 6331тел. 02/9406331, 
02/9406000; http://www.moew.government.bg/ в рубриката „Законодателство“; 
3) Относно задълженията, свързани със закрила на заетостта и условията на труд - Министерство на труда и социалната политика (МТСП) 1051 София, ул. „Триадица” №2, тел. 
02/8119443; Изпълнителна агенция „Главна инспекция по труда“: София 1000, бул.“Дондуков“ №3, тел.: 0700 17670; e-mail: secr-idirector@gli.government.bg, http://www.gli.government.bg, 

4. Срок на валидност на офертите
Срокът на валидност на офертите е времето, през което участниците са обвързани с условията на представените от тях оферти. Офертите следва да бъдат със срок на валидност 6 (шест) месеца. Срокът започва да тече от датата, определена за краен срок за получаване на оферти и е посочен в Обявлението за откриване на поръчката. С подаването на оферта се счита, че участникът се съгласява с всички условия на Възложителя, в т.ч. с определения срок на валидност на офертите и с проекта на договор.

РАЗДЕЛ VI: КОМУНИКАЦИЯ МЕЖДУ ВЪЗЛОЖИТЕЛЯ И УЧАСТНИЦИТЕ 
Всички комуникации и действия на Възложителя и на участниците, свързани с настоящата процедура, са в писмен вид, като сроковете се изчисляват съобразно чл. 28 от ППЗОП, чрез ЦАИС ЕОП. 

РАЗДЕЛ VIII: ДОГОВОР ЗА ВЪЗЛАГАНЕ НА ОБЩЕСТВЕНА ПОРЪЧКА 
Възложителят сключва с определения изпълнител писмен договор за обществена поръчка по реда на чл. 112, ал. 1 от ЗОП, в едномесечен срок след влизането в сила на решението за определяне на изпълнител или на определението, с което е допуснато предварително изпълнение на това решение. Правилата за възлагане и сключване на договор са посочени в ЗОП и ППЗОП.

РАЗДЕЛ IX: ГАРАНЦИИ 
Участникът, определен за Изпълнител, представя посочените по-долу гаранции за обезпечаване изпълнението на договора и на предоставените по него средства. 
1. Гаранция за изпълнение на договора - в размер на 2 % (два процента) от приетата договорна сума без ДДС. Представя се преди сключването на договора за обществена поръчка. 

Гаранцията следва да бъде със срок на валидност за целия срок на действие на Договора плюс 30 (тридесет) дни след прекратяването на Договора, като при необходимост срокът на валидност на банковата гаранция/застраховката се удължава или се издава нова.

Гаранцията за изпълнение на договора се освобождава съгласно клаузите в проекта на договор.  
	Гаранцията по договора може да се предостави в една от следните форми: 
1. Парична сума по сметка в община:  IBAN ……………………към ………………….. банка, клон ……………., на името на ………….. 
2. Банкова гаранция – в случай на учредяване на банкова гаранция, тя да съдържа условие, че при първо поискване банката следва да заплати сумата по гаранцията независимо от направените възражения и защита, възникващи във връзка с основните задължения. 
3. Застраховка, която е безусловна и обезпечава изпълнението чрез покритие на отговорността на изпълнителя към Възложителя (за конкретния договор, в полза на община Елена).

Когато като Гаранция за изпълнение се представя застраховка, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на застрахователна полица, издадена в полза на ВЪЗЛОЖИТЕЛЯ, в която ВЪЗЛОЖИТЕЛЯТ е посочен като трето ползващо се лице (бенефициер), която трябва да отговаря на следните изисквания:
3.1. да обезпечава изпълнението на този Договор чрез покритие на отговорността на ИЗПЪЛНИТЕЛЯ;
3.2. да бъде със срок на валидност за целия срок на действие на Договора;
3.3. да бъде предварително съгласувана с Възложителя, преди издаването й; 
3.4. Застрахователната премия следва да е еднократно платима при сключването на застраховката. 
3.5. Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ.

Когато гаранцията се представя под формата на Парична сума или Банкова гаранция - може да се предостави от името на изпълнителя за сметка на трето лице - гарант. Участникът, избран за изпълнител избира сам формата на дадения вид гаранция по договора. Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката. 
Банковите разходи по откриването на дадения вид гаранция е за сметка на Изпълнителя, а разходите по евентуалното им усвояване – за сметка на Възложителя. 
Възложителят освобождава гаранцията, без да дължи лихви за периода, през който средствата законно са престояли при него. 
За всички неуредени въпроси, нерегламентирани условия и изисквания в настоящата поръчка се прилагат разпоредбите на Закона за обществени поръчки и Правилника за прилагането му. 
